ન્યૂ દિલ્હી: વડાપ્રધાન નરેન્દ્ર મોદીએ આજે ICSIનાં કાર્યક્રમમાં સંબોધન કર્યું હતું. મોદીએ GDP,GST સહિત અનેક મુદ્દાઓ પર ચર્ચા કરી હતી. પીએમ મોદીએ સંબોધન કરતાં જણાવ્યું કે દેશની અર્થવ્યવસ્થાએ એવો સમય પણ જોયો છે કે જ્યારે વિકાસ દર 0.2 ટકા અને 1.5 ટકા સુધી આવી ગયો હતો. આપણે બુનિયાદી રીતે જોઇએ તો અર્થવ્યવસ્થા મજબૂત છે. કાળાધનને લઇ અમે સખત કાયદા બનાવ્યા. જેથી તમામ કંપનીઓ આ નિયમોનું પાલન કરે. સરકારે નોટબંધીનો પણ સાહસિક નિર્ણય લીધો. મોદીએ એમ પણ કહ્યું કે GSTને લઇ વેપારીઓએ ડરવાની જરૂર નથી. જો GSTથી વેપારીઓને મુશ્કેલી પડશે તો પણ તે મુશ્કેલીઓ પર સરકાર જરૂર નજર રાખશે.